მოსტარის ხიდი
მოსტარის ხიდი — XVI საუკუნის, რეკონსტრუირებული ოსმალური ხიდი ბოსნია და ჰერცეგოვინის ქალაქ მოსტარში, მდინარე ნერეტვაზე. ერთმანეთთან აერთებს ქალაქის ორ ნაწილს. ხიდმა მრავალ ომებსა და შეტაკებას გაუძლო, მაგრამ დაანგრიეს ხორვატიის შეიარაღებულმა ნაწილებმა 1991-1995 წლების ბოსნიის ომის დროს. 2004 წლის 23 ივლისს ხიდი აღადგინეს. ჯერ კიდევ არსებული ურთიერთუნდობლობის მიუხედავად, იგი ბოსნიელი და ხორვატი ხალხების შერიგების სიმბოლო გახდა. 2005 წელს ხიდი შეიტანეს იუნესკოს მსოფლიო მემკვიდრეობის ძეგლების სიაში.